TKN วอลุ่มแน่น-บวกแรง 6% โบรกชี้ธุรกิจฟื้นตัวแกร่ง H2/62 แนะซื้ออัพเป้าใหม่ 12 บ.     
TKN วอลุ่มแน่น-บวกแรง 6% โบรกชี้ธุรกิจฟื้นตัวแกร่ง H2/62 แนะซื้ออัพเป้าใหม่ 12 บ.     
TKN วอลุ่มแน่น-บวกแรง 6% โบรกชี้ธุรกิจฟื้นตัวแกร่ง H2/62 แนะซื้ออัพเป้าใหม่ 12 บ.     
24 ก.ค. 2562

ผู้สื่อข่ารายงานว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 10.33 น. อยู่ที่ระดับ 10.70 บาท บวก 0.60 บาท หรือ 5.94% ด้วยมูลค่าซื้อขาย 294.37 ล้านบาท

บล.ดีบีเอสฯ ระบุในบทวิเคราะห์ว่า TKN กำไรหลักไตรมาส 2/62 ฟื้นตัวสูงเทียบไตรมาสก่อนหน้า เป็น 119 ล้านบาท (-18% เทียบช่วงเดียวกันของปีก่อน, +45%  เทียบไตรมาสก่อนหน้า) แรงผลักดันการฟื้นตัว เทียบไตรมาสก่อนหน้า มาจากอัตรากำไรขั้นต้นที่เพิ่มสูงขึ้น แม้ว่ารายได้จะเติบโตไม่สูง
สาเหตุที่คาดการณ์กำไรไตรมาส 2/62 ยังลดลง เทียบช่วงเดียวกันของปีก่อน เนื่องจากอัตรากำไรขั้นต้นยังลดลง ซึ่งต้นทุนคงที่และ overhead  ที่สูงขึ้น เช่นเดียวกับสัดส่วนค่าใช้จ่ายขาย-บริหารเทียบกับรายได้สูงขึ้น จากค่าใช้จ่ายทางการตลาดและบริหารที่จีน
คาดว่าภาพการฟื้นตัวอย่างแข็งแกร่งจะยังปรากฏชัดในครึ่งหลังปี 62 มาจากอัตรากำไรขั้นต้นที่เพิ่มสูงขึ้น จากต้นทุนวัตถุดิบสาหร่ายที่ต่ำลง ได้ประโยชน์จาก Economy of Scales จากการฟื้นตัวของยอดขายที่จีน รวมทั้งโมเมนตัมที่ดีของตลาดภายในและประเทศอื่นๆ แข็งแกร่ง โดยคาดว่ากำไรไตรมาส 1/62 ที่ผ่านมาเป็นจุดต่ำสุดของปี
ปรับเพิ่มคำแนะนำจาก ถือ เป็น ซื้อ  ด้วยราคาพื้นฐานที่ปรับขึ้นเป็น 12.00 บาท หลังจากมีการเลื่อนไปใช้ประมาณการปี 63 แทน ที่ระดับ 22.0 เท่า คาดการณ์อัตราการเติบโตกำไรหลักปีนี้และปีหน้า เทียบช่วงเดียวกันของปีก่อน อยู่ในเกณฑ์ดีเป็น +11%/+20% ตามลำดับ